Apja Balogh János, színigazgató, anyja Mátyisovszky Erzsébet. Felsőbb iskoláit Pápán végezte, majd 1845. március havában színésszé lett Bács Károlynál. 1847-ben már Hetényi Józsefnél játszott Pápán. Részt vett az 1848–49-es szabadságharcban, majd utána még 1855-ig szolgált. Azután Kétszery Józsefhez szerződött, utána ismét Hetényihez, majd Molnár Györgyhöz. 1859-től az igazgatással is próbálkozott, ezután Mátray István és Miklósy Gyula társaságában vezetett színházat. 1867-ben lemondott pályájáról és postakezelést vállalt Pécsett, de három év után ismét kedvet kapott a színigazgatáshoz. 1872-ben Kétszeryhez szerződött, majd 1873-ban ismét önálló igazgató lett. 1874 és 1885 között emiatti dunántúli városokba látogatott el. 1869-ben ügyvédi oklevelet nyert és Sopronban telepedett le. A közönség komikus, kedélyes és gáláns apaszerepekben láthatta.